钦定古今图书集成/理学汇编/文学典/第082卷 > 赵庚夫
## 钦定古今图书集成/理学汇编/文学典/第082卷 > 赵庚夫

按《贵耳集》：仲白庚夫有《岁除即事》曰：“缝纫连夜办，今
朝杵臼频。买花簪稚女，送米赠贫邻。宦薄惟名在，年
华与鬓新。桃符诗句好，恐动往来人。”稍得诗云：“鹤残
篱外笋，鼠舐墨中胶。”《读文清曾公集》云：“新如月出初
三夜，淡比汤煎第一泉。”《寄僧》云：“诗句日从窗眼写，墨
丸夜入枕头收。”久从方诗境。晚亦落魄，终于右选。有
子殿试前四名登科。所谓“不在其身，在其子孙”也。